**SLOVENSKÁ TECHNICKÁ UNIVERZITA**

**FAKULTA ELEKTROTECHNIKY A INFORMATIKY**

**Aplikácia na zdieľanie jazdy – GETIN**

Semestrálne zadanie

Študijný program: Aplikovaná informatika

Predmet: B-SWI – Softvérové inžinierstvo

Prednášajúci: doc. Ing. Michal Šrámka, Phd.

Cvičiaci: RNDr. Martin Nehéz, Phd.

Bratislava 2025 Samuel Bagín

**Zaznamenávanie zmien**

|  |  |  |  |
| --- | --- | --- | --- |
| **Verzia** | **Dátum** | **Autor** | **Popis zmeny** |
| 1.0 | 21.10.2025 | Samuel Bagín | Vytvorenie dokumentu, úvod do problematiky, popis špecifikácií |

**Obsah**

# Zoznam obrázkov a tabuliek

# Použivateľská špecifikácia

* 1. **Stručný úvod do problematiky**
     1. **Čo v danej oblasti robíme**
* Spolujazda (carpooling) predstavuje modernú a efektívnu formu zdieľanej mobility, ktorá získava na význame v kontexte rastúcich cien pohonných hmôt a enviromentálneho zaťaženia. Súčasná individuálna automobilová doprava čelí výzvam neefektívneho využitia kapacity vozidiel, kde vodiči často cestujú sami. Tieto výzvy si vyžadujú inteligentné, bezpečné a cenovo dostupné riešenia pre každodenné aj diaľkové cestovanie.
* Naša spoločnosť vyvinula softvérovú platformu, ktorá slúži ako sprostredkovateľ medzi vodičmi s voľnými miestami vo vozidle a pasažiermi hľadajúcimi odvoz. Aplikácia pokrýva celý proces od vytvorenia ponuky jazdy, cez vyhľadanie a rezerváciu miesta, až po vzájomné hodnotenie po ukončení cesty, čim tbuduje dôveryhodnú komunitu používateľov.
  + 1. **Ciele**
* Optimalizácia cestovných nákladov: Umožniť vodičom efektívne zdieľať náklady na palivo a pasažierom poskytnúť cenovo výhodnejšiu alternatívu k individuálnej alebo verejnej doprave.
* Zvýšenie efektivity dopravy: Znížiť počet vozidiel na cestách maximalizáciou obsadenosti existujúcich jázd, čo priamo prispieva k plynulosti premávky a znižovaniu emisií.
* Budovanie bezpečnej a dôveryhodnej komunity: Implementovať transparentný systém hodnotení a recenzií, ktorý slúži ako kľúčový nástroj pre budovanie reputácie a dôvery medzi používateľmi.
* Zlepšenie používateľského komfortu: Poskytnúť intuitívnu a rýchlu platformu na plánovanie spoločných ciest s minimálnou administratívnou záťažou.
  + 1. **Pravidlá**
* Ochrana osobných údajov: Všetky údaje používateľov budú spracúvané a chránené v prísnom súlade s nariadením GDPR a platnými zákonmi na ochranu údajov.
* Zodpovednosť používateľov: Platforma slúži ako sprostredkovateľ. Vodič je plne zodpovedný za technický stav vozidla, platné poistenie a dodržiavanie dopravných predpisov. Pasažieri sú povinní dodržiavať dohodnuté podmienky cesty.
* Finančné vyrovnanie: Platba za cestu sa realizuje priamo medzi vodičom a pasažierom (v hotovosti alebo bankovým prevodom) po jej uskutočnení. Aplikácia nezasahuje do finančných transakcií, len poskytuje odporúčanú výšku príspevku. V prípade neuhradenia platby pasažierom, vodič je povinný nahlásiť pasažiera, čo bude mať za následok pozastavenie účtu pasažiera.
* Etiketa hodnotenia: Vzájomné hodnotenia musia byť pravdivé, konštruktívne a viazané na konkrétnu skúsenosť z cesty. Akékoľvek zneužitie systému hodnotenia povedie k sankciám, vrátane pozastavenia účtu.
  + 1. **Postupy**
* Registrácia a správa profilu: Vytvorenie používateľského účtu s možnosťou verifikácie a správy osobných údajov, profilovej fotografie a preferencií.
* Správa jázd (pre vodiča): Intuitívne rozhranie pre jednoduché vytvorenie ponuky jazdy so zadaním trasy (štart, cieľ a medzizastávky), času, počtu voľných miest, ceny a ďalších preferencií (povolenie zvierat, veľkosť batožiny, ...)
* Vyhľadávanie a rezervácia (pre pasažiera): Pokročilé vyhľadávanie jázd s možnosťou filtrovania. Systém ponúka najvhodnejšie trasy vrátane tých, kde je možné nastúpiť alebo vystúpiť pozdĺž trasy.
* Schvaľovací proces a komunikácia: Vodič prijíma alebo odmieta žiadosti pasažierov na základe ich profilu a hodnotení, Po prijatí sa automaticky aktualizuje počet voľných miest. Vstavaný komunikačný modul umožňuje dohodnúť detaily.
* Notifikačný systém: Automatizované upozornenia informujú používateľov o kľúčových udalostiach: nová žiadosť o rezerváciu, potvrdenie jazdy, pripomienka blížiacej sa cesty, výzva na udelenie hodnotenia a PUSH notifikácia vzdialenosti používateľa.
* Reputačný systém: Po ukončení cesty majú obe strany možnosť zanechať hodnotenie (1-5 hviezdičiek) a textovú recenziu, ktoré sú následne viditeľné v profile používateľa.
  + 1. **Business logika**
* Doménová logika aplikácie je postavená na inteligentnom algoritme pre porovnávanie trás, ktorý dokáže identifikovať relevantné zhody nielen pre celú trasu, ale aj pre jej jednotlivé segmenty. Tým sa maximalizuje potenciál na obsadenie voľných miest. Systém dynamicky spravuje dostupnosť v reálnom čase. Ústredným prvkom je reputačný systém, ktorý prostredníctvom vzájomných hodnotení buduje dôveru, ktorá je kľúčovým faktorom pre rozhodovanie vodičov pri akceptácií pasažierov a pre pasažierov pri výbere jazdy.
  1. **Používateľské požiadavky**
     1. **Zákazníkove ciele**

Ciele zákazníkov (vodičov aj pasažierov) sa zameriavajú na jednoduchosť, efektivitu a bezpečnosť. Zákazníci očakávajú, že:

* Proces vytvorenia ponuky alebo nájdenia jazdy bude rýchly a intuitívny.
* Budú mať prístup k dôveryhodným informáciám o druhej strane (hodnotenia, recenzie) pre informované rozhodnutie.
* Systém im aktívne pomôže nájsť najlepšiu možnú zhodu pre ich cestovné potreby.
  + 1. **Merateľné požiadavky**

Na dosiahnutie týchto cieľov sme stanovili nasledujúce merateľné požiadavky:

* Vodič musí byť schopný vytvoriť a zverejniť ponuku jazdy za menej ako 3 minúty.
* Pasažier musí nájsť relevantné ponuky jázd do 5 sekúnd od zadania vyhľadávania. Pasažierov User Experience zadávania vyhľadávania jazdy musí byť jednoduchý a trvať maximálne 5 sekúnd.
* Miera úspešného sprostredkovania jázd (počet potvrdených rezervácií voči vytvoreným ponukám) by mala dosiahnuť minimálne 60%.
* Spokojnosť používateľov, meraná priemerným hodnotením aplikácie v softvérových obchodoch, by mala byť udržiavaná na úrovni 4.5/5 alebo vyššie.
  + 1. **Funkcionálne požiadavky**

Funkcionálne požiadavky zahŕňajú:

* Systém správy používateľov: Registrácia, prihlásenie, správa profilu (osobné údaje, fotografia, vozidlo, preferencie).
* Modul pre správu jázd: Vytváranie, editácia a rušenie jázd vodičom vrátane špecifikácie trasy, dátumu, času, hrubej ceny a počtu miest
* Vyhľadávací a rezervačný systém: Vyhľadávanie jázd pasažierom s pokročilým filtrovaním (cena, čas, hodnotenie vodiča). Možnosť odoslať žiadosť o rezerváciu.
* Systém schvaľovania a kapacity: Vodič môže prijímať alebo zamietať žiadosti. Systém automaticky aktualizuje počet voľných miest po každom potvrdení.
* Hodnotiaci a recenzný systém: Možnosť vzájomného hodnotenia a slovného komentára po absolvovaní jazdy.
* Notifikačný systém: E-mailové a push notifikácie pre všetky dôležité udalosti v systéme.
  + 1. **Nefunkcionálne požiadavky**

Nefunkcionálne požiadavky sú zamerané na výkon, spoľahlivosť a bezpečnosť systému:

* Dostupnosť: Systém musí byť dostupný minimálne 99.5% času, aby bola zaistená nepretržitá prevádzka.
* Rýchla odozva: Načítanie kľúčových obrazoviek aplikácie nesmie presiahnuť 3 sekundy.
* Bezpečnosť: Zabezpečená autentifikácia (minimálne heslo, voliteľne dvoj faktorová autentifikácia), šifrovanie všetkej dátovej komunikácie (TLS) a citlivých dát v databáze, logovanie operácií pre audit.
* Obnovenie po havárií: V prípade kritického zlyhania musí byť systém obnovený do prevádzky do 2 hodín. Zálohy dát sa vykonávajú denne na geograficky oddelenom mieste.
* Kompatibilita: Podpora pre najnovšie verzie moderných webových prehliadačov (Chrome, Firefox, Safari) a pre verzie operačných systémov iOS a Android nie staršie ako 3 roky.
* Udržiavateľnosť: Modulárna architektúra a dobre zdokumentovaný kód pre jednoduché budúce úpravy a opravy.
* Ochrana dát a súkromia: Plný súlad s GDPR, poskytnutie možnosti používateľom na prístup, úpravu a vymazanie svojich osobných údajov.
  + 1. **Doménové požiadavky**

Doménové požiadavky sa zameriavajú na špecifické funkcie pre oblasť spolujazdy:

* Algoritmus pre párovanie trás: Systém musí obsahovať sofistikovaný algoritmus, ktorý dokáže porovnávať trasy a ponúkať pasažierom možnosť nástupu a výstupu na ľubovoľnom bode trasy šoféra, nielen v začiatočnom a koncovom bode.
* Reputačný systém: Musí byť implementovaný robustný systém hodnotenia, ktorý vizuálne zobrazuje priemerné hodnotenie a históriu recenzií každého používateľa, čo je kľúčový prvok pre budovanie dôvery.
* Správa kapacity v reálnom čase: Počet voľných miest pre danú jazdu sa musí aktualizovať okamžite a atomicky po každej potvrdenej rezervácii, aby sa predišlo prebookovaniu.
* Flexibilné nastavenie preferencií jazdy: Vodiči musia mať možnosť definovať detailné pravidlá pre svoju jazdu (napr. fajčenie, preprava zvierat, priestor pre batožinu, ...), aby sa predišlo nedorozumeniam.

1. **Systémová špecifikácia**
   1. **Diagramy prípadov požitia**
   2. **Use-case tabuľky**
   3. **Diagram tried**